
ΑΠΟΦΑΣΕΙ Σ 

Αριθ. Φ.821/1922Π/49011/Ζ1 (1) 

Πρόσληψη ομογενών και Ελλήνων μεταναστών σε εκπαι¬ 
δευτικές μονάδες του εξωτερικού. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Των άρθρων 12,13και14τουΝ. 1566/85 (ΦΕΚ167Α'). 

β) Των άρθρων 21 παρ. 2, 22 παρ. 2, 30 παρ. 1 του Ν. 
2413/96 (ΦΕΚ 124 Α'), όπως το τελευταίο τροποποιήθηκε 
με τις διατάξειςτης παρ. 9του άρθρου 2του Ν. 2621/1998 
(ΦΕΚ 136 Α'). 

γ) Του άρθρου 8του Ν. 2909/2001 (ΦΕΚ 90 Α'). 

δ) Του άρθρου 29Ατου Ν. 1558/1985, όπως προστέθη¬ 
κε με το άρθρο 27 του Ν. 2081/1992 (ΦΕΚ 154 Α') και τρο¬ 
ποποιήθηκε με το άρθρο 1 παρ. 2περ. α'του Ν. 2469/1997 
(ΦΕΚ 38 Α'). 

ε) Του Π.Δ. 81/2002 (ΦΕΚ57 Α'). 

2. Την αριθμ. ΣΤ5/53/31.10.2001 κοινή απόφαση του 
Πρωθυπουργού και του Υπουργού Εθνικής Παιδείας και 
Θρησκευμάτων "Καθορισμός αρμοδιοτήτων των Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων 11 (ΦΕΚ 1484/31.10.2001 τ.Β'). 

3. Την αριθμ. 1100383/1330/ΑΣ0006/31.10.2001 κοινή 
απόφαση του Πρωθυπουργού και του Υπουργού Οικονο¬ 
μικών "Καθορισμός αρμοδιοτήτων των Υφυπουργών Οι¬ 
κονομικών" (ΦΕΚ 1485 τ.Β'). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, καθόσον ο αριθμός των προσλαμβανο- 


μένων εκπαιδευτικών θα καθοριστεί με άλλη κ.υ.α., απο¬ 
φασίζουμε: 

Άρθρο 1 

Προϋποθέσεις πρόσληψης 

1. Ομογενείς καθώς και Έλληνες μετανάστες μόνιμοι 
κάτοικοιτου εξωτερικού, κάτοχοι πτυχίου Ελληνικών ή ξέ¬ 
νων αναγνωρισμένων τριτοβάθμιων εκπαιδευτικών ιδρυ¬ 
μάτων, που αποτελεί προσόν διορισμού σε θέσεις εκπαι¬ 
δευτικών πρωτοβάθμιας ή δευτεροβάθμιας εκπαίδευσης 
της ημεδαπής, όπως αυτό ορίζεται κατά κλάδους και ειδι¬ 
κότητες από τις διατάξεις των άρθρων 12,13 και 14 του Ν. 
1566/1985, του άρθρου 30 του Ν. 2009/1992 (ΦΕΚ 18 Α'), 
των άρθρων 1 και2του Π.Δ. 118/1995 (ΦΕΚ75Α') και του 
άρθρου 12 του Ν. 2454/1997 (ΦΕΚ 7 Α'), μπορεί να προ¬ 
σλαμβάνονται με σύμβαση εργασίας ορισμένου χρόνου 
σε εκπαιδευτικές μονάδες του άρθρου 8 παρ. 1 του Ν. 
2413/1996. 

2. Οι υποψήφιοι της παραγράφου 1 πρέπει: 

α) να είναι μόνιμοι κάτοικοι της χώρας, στις εκπαιδευτι¬ 
κές μονάδες της οποίας επιθυμούν να προσληφθούν. Η 
ιδιότητα αυτή αποδεικνύεται με την προσκόμιση αποδει¬ 
κτικού της οικείας Προξενικής ή Διπλωματικής Αρχής, 
β) να έχουν πολύ καλή γνώση και άνετη χρήση της ελ¬ 
ληνικής γλώσσας, η οποία αποδεικνύεται από την κατοχή 
απολυτηρίου ελληνικού εξαταξίου γυμνασίου ή λυκείου ή 
ισότιμου τίτλου ή πτυχίου ή τίτλου μεταπτυχιακών σπου¬ 
δών ημεδαπού ιδρύματος τριτοβάθμιας εκπαίδευσης ή 
από πιστοποιητικό τετάρτου επιπέδου που χορηγείται 
από το Κέντρο Ελληνικής Γλώσσας κατά τις διατάξεις του 
Ν. 2083/1992 (ΦΕΚ 159 Α') και 
γ) να έχουν καλή γνώση της γλώσσας της χώρας, στις 
εκπαιδευτικές μονάδες της οποίας είναι υποψήφιοι να 
προσληφθούν, η οποία αποδεικνύεται είτε με την κατοχή 
απολυτηρίου τίτλου σχολικής μονάδας δευτεροβάθμιας 
εκπαίδευσης ή πτυχίου τριτοβάθμιας εκπαίδευσης ή τίτ¬ 
λου μεταπτυχιακών σπουδών, που αποκτήθηκαν στην ίδια 
χώρα, είτε με την προσκόμιση κρατικού πιστοποιητικού 
γλωσσομάθειας που εκδίδεται κατά τις διατάξεις του άρ¬ 
θρου 2 του Ν. 2740/1999 (ΦΕΚ 186 Α'). 

3. Τα πτυχία των ξένων τριτοβάθμιων Εκπαιδευτικών 
Ιδρυμάτων γίνονται δεκτά εφόσον έχουν αναγνωριστεί 
ως ισότιμα και αντίστοιχα των εκπαιδευτικών ιδρυμάτων 
της ημεδαπής, σύμφωνα με τις κείμενες διατάξεις, ή αν 

συνοδεύονται από πιστοποιητικό της αρμόδιας εκπαιδευ¬ 
τικής αρχής της αντίστοιχης χώρας, προκειμένου για χώ¬ 
ρα της Ε.Ε., ότι ο υποψήφιος είναι ικανός για τη διδασκα¬ 
λία του γνωστικού αντικειμένου της οικείας ειδικότητας 
στα σχολεία της χώρας στην οποία κατοικεί. 

4. Ανώτατο όριο ηλικίας για την πρόσληψη ορίζεται: α) 
το 50ό έτος για τους αρχικά προσλαμβανομένους και β) 
το 55ο έτος για τους έχοντες υπερδεκαετή διδακτική υπη¬ 
ρεσία σε σχολεία της ημεδαπής ή αλλοδαπής. 

Άρθρο 2 

Όργανα επιλογής 

1. Όργανα επιλογής για την πρόσληψη ομογενών και 
μεταναστών στις εκπαιδευτικές μονάδες που λειτουρ¬ 
γούν στην Ομοσπονδιακή Δημοκρατία της Γερμανίας ορί- 
ζονταιτακατάτοάρθροθπαρ. 15του Ν. 2817/2000 (ΦΕΚ 
78 Α') Ειδικά πενταμελή Υπηρεσιακά Συμβούλια. 

2. α) Στην έδρα κάθε Συντονιστή Εκπαίδευσης των άλ¬ 
λων χωρών και για προσλήψεις σε σχολικές μονάδες στην 
περιοχή ευθύνης του, συγκροτείται Ειδική Επιτροπή Επι¬ 
λογής, που αποτελείται από: ι) τον οικείο Συντονιστή Εκ¬ 
παίδευσης ως πρόεδρο, ιι) έναν εκπρόσωπο της οικείας 
Προξενικής ή Διπλωματικής Αρχής, που ορίζεται με τον 
αναπληρωτή του από την ίδια Αρχή, ως μέλος ιιι) έναν εκ¬ 
πρόσωπο της ελληνικής Κοινότητας, που λειτουργεί στην 
έδρα του Συντονιστή Εκπαίδευσης, που ορίζεται με τον 
αναπληρωτή του απάτην Κοινοτική Αρχή, ως μέλος. Στην 
Επιτροπή μπορεί να μετέχει ως μέλος και εκπρόσωπος 
της Εκκλησιαστικής Αρχής, που λειτουργεί στην έδρατου 
Συντονιστή Εκπαίδευσης, που ορίζεται με τον αναπληρω¬ 
τή του από την ίδια Εκκλησιαστική Αρχή, όταν πρόκειται 
για πρόσληψη σε σχολική μονάδα της οποίας φορέας εί¬ 
ναι Εκκλησιαστική Αρχή. Σε περίπτωση πρόσληψης σε 
σχολική μονάδα με φορέα το Προξενείο, ως τρίτο μέλος 
ορίζεται από τον οικείο Συντονιστή Εκπαίδευσης ο Διευ¬ 
θυντής της σχολικής μονάδας ή άλλος αποσπασμένος εκ¬ 
παιδευτικός. 

β) Η επιτροπή συγκροτείται με απόφαση του Συντονι¬ 
στή Εκπαίδευσης, με την οποία ορίζεται και ο αναπληρω¬ 
τής του, αποσπασμένος εκπαιδευτικός της περιοχής ευ¬ 
θύνης του, καθώς και ο γραμματέας της Επιτροπής από 
διοικητικούς υπαλλήλους ή αποσπασμένους εκπαιδευτι¬ 
κούς. Στην περίπτωση που ελλείπει ο Συντονιστής Εκπαί¬ 
δευσης, η επιτροπή συγκροτείται με απόφαση της οικεί¬ 
ας Διπλωματικήςή Προξενικής Αρχής, οεκπρόσωπος της 
οποίας και προεδρεύει της Επιτροπής. 

Άρθρο 3 

Διαδικασία υποβολής αιτήσεων 

1. Εντός του πρώτου τριμήνου κάθε δεύτερου έτους, 
με πρόσκληση του Συντονιστή Εκπαίδευσης, στην οποία 
περιλαμβάνονται οι προς πλήρωση θέσεις, όπως αυτές 
καθορίζονται με κοινή απόφαση των Υπουργών Εθνικής 
Παιδείας και Θρησκευμάτων και Οικονομίας και Οικονο¬ 
μικών κατά βαθμίδα εκπαίδευσης, κλάδο και ειδικότητα 
για κάθε χώρα και περιοχή ευθύνης Συντονιστή Εκπαί¬ 
δευσης και όπως αυτές έχουν κατανεμηθεί από τον οι¬ 
κείο Σ.Ε. κατά σχολική μονάδα, με πλήρη ή μερική απα¬ 
σχόληση ανάλογα με τις εκπαιδευτικές ανάγκες και η 
οποία δημοσιοποιείται με κάθε πρόσφορο μέσο, καλού¬ 
νται οι υποψήφιοι για την υποβολή αίτησης με τα ανα¬ 
γκαία δικαιολογητικά. 


Με τη δημοσιοποίηση της πρόσκλησης από τα Γ ραφεία 
Συντονιστών εκπαίδευσης τάσσεται δεκαήμερη προθε¬ 
σμία για την υποβολή αιτήσεων και σχετικών δικαιολογη- 
τικών των ενδιαφερομένων. 

2. Οι αιτήσεις και τα δικαιολογητικά συγκεντρώνονται 
από τους Συντονιστές Εκπαίδευσης και μετά τον προσή¬ 
κοντα έλεγχο αυτών διαβιβάζονται εντός δεκαημέρου 
από την λήξη της προθεσμίας στα κατά το προηγούμενο 
άρθρο όργανα επιλογής. 

Άρθρο 4 

Κριτήρια και διαδικασία επιλογής 

1. Οι αξιολογικοί πίνακες υποψηφίων καταρτίζονται κα¬ 
τά χώρα και περιοχή ευθύνης Συντονιστή Εκπαίδευσης 
από τα όργανα επιλογής του άρθρου 2 με βάση τη συνο¬ 
λική βαθμολογία, η οποία προκύπτει ως εξής: 

α) Από το βαθμό του πτυχίου Γ/θμιας Εκπαίδευσης σε 
δεκάβαθμη βαθμολογική κλίμακα, με ανώτατο το 10. Σε 
περίπτωση που τα πτυχία φέρουν διαφορετική βαθμολο¬ 
γική κλίμακα γίνεται αναγωγή στην δεκάβαθμη κλίμακα. 
Το τυχόν δεκαδικό ή κλασματικό μέρος του βαθμού 
στρογγυλοποιείται στο πρώτο δεκαδικό ψηφίο, ως εξής: 
Από 5,10 μέχρι 5,14 στρογγυλοποιείται στο 5,1. Από 5,15 
μέχρι 5,19 στρογγυλοποιείται στο 5,2. Από 6,51 μέχρι 6,54 
στρογγυλοποιείται στο 6,5. Από 6,55 μέχρι 6,59 στρογγυ- 
λοποιείται στο 6,6 κ.ο.κ.ε. 

β) Μία (1) μονάδα για μεταπτυχιακό τίτλο ειδίκευσης 
(ΜαείΘΓή αντίστοιχο) ή τρεις (3) μονάδες για διδακτορικό 
δίπλωμα, εφόσον οι σπουδές αυτές έχουν συνάφεια με 
την ειδικότητα του υποψηφίου ή με τις επιστήμες της 
αγωγής. Στην περίπτωση που οι υποψήφιοι έχουν μετα¬ 
πτυχιακό τίτλο ειδίκευσης και διδακτορικό δίπλωμα στο 
ίδιο αντικείμενο, βαθμολογείται μόνο το διδακτορικό δί¬ 
πλωμα. Οι μεταπτυχιακοί τίτλοι σπουδών της αλλοδαπής 
γίνονται δεκτοί εφόσον έχουν αναγνωριστεί σύμφωνα με 
τις κείμενες διατάξεις. 

γ) Πέντε δέκατα (0,5) της μονάδας για προϋπηρεσία ενός 
(1) τουλάχιστον εξαμήνου των υποψηφίων, που έχει προ- 
σφερθεί σε εκπαιδευτικές μονάδες του εξωτερικού ή της 
ημεδαπής και μέχρι δύο και πέντε δέκατα (2,5) μονάδες. 

2. Οι αξιολογικοί πίνακες επιλογής δημοσιοποιούνται 
με τη φροντίδα του Συντονιστή Εκπαίδευσης και ισχύουν 
για μία διετία από την κατάρτισή τους. Κατά τη διάρκεια 
ισχύος των πινάκων πληρούνται με την ίδια διαδικασία οι 
τυχόν κενούμενες θέσεις. 

Άρθρο 5 
Τοποθέτηση 

1. Μετά την κατάρτιση και την δημοσιοποίηση των πινά¬ 
κων επιλογής, καλούνται με τη φροντίδατων Συντονιστών 
Εκπαίδευσης οι περιλαμβανόμενοι σ’ αυτούς να λάβουν 
γνώση της σειράς κατάταξής τους και να υποβάλουν αί¬ 
τηση πρόσληψης, εντός πενθημέρου προθεσμίας σε μία 
ή περισσότερες προκηρυχθείσες θέσεις των εκπαιδευτι¬ 
κών μονάδων της ίδιας περιοχής Συντονιστή Εκπαίδευ¬ 
σης κατά σειρά προτίμησης. 

2. Με βάση τις δηλώσεις προτίμησης των υποψηφίων 
και τη σειρά κατάταξής τους στον αξιολογικό πίνακα, το 
οικείο όργανο επιλογής προτείνει προς τον Υπουργό 
Εθνικής Παιδείας και Θρησκευμάτων την πρόσληψη και 
τοποθέτηση των υποψηφίων σε συγκεκριμένες σχολικές 
μονάδες. Ο Υπουργός Εθνικής Παιδείας και Θρήσκευμά- 

των, με βάση τις προτάσεις των οργάνων επιλογής προ¬ 
βαίνει στην πρόσληψη και τοποθέτηση αυτών. 

Άρθρο 6 

Μορφή και διάρκεια της σχέσης εργασίας των 
προσλαμβανομένων - Καταβαλλόμενες αποδοχές 

1. Μεταξύ των προσλαμβανομένων κατά τη διαδικασία 
της παρούσας απόφασης και του Υπουργού Εθνικής Παι¬ 
δείας και Θρησκευμάτων, συνάπτεται σύμβαση εργασίας 
ιδιωτικού δικαίου ορισμένου χρόνου για πλήρες εβδομα¬ 
διαίο ωράριο διδασκαλίας ή για μειωμένο, ανάλογα με τις 
διδακτικές ανάγκες της σχολικής μονάδας. Η συναπτόμε- 
νη σύμβαση εργασίας διαρκείγια δύο σχολικά έτη. 

2. Η σύμβαση εργασίας μπορεί να ανανεώνεται ως έχει 
ή με αυξομείωση των εβδομαδιαίων ωρών διδασκαλίας 
για άλλα δύο σχολικά έτη, ύστερα από σύμφωνη γνώμη 
του κατά το άρθρο 2 Οργάνου Επιλογής. 

3. Στους προσλαμβανομένους καταβάλλονται μηνιαίες 
αποδοχές, που αντιστοιχούν στο ειδικό επιμίσθιο, όπως 
αυτό καθορίζεται από τις διατάξεις του άρθρου 28 του Ν. 
2413/1996 για τους αποσπασμένους εκπαιδευτικούς 
στην ίδια χώρα της αλλοδαπής, προσαυξημένο κατά 30% 
καθώς και επιδόματα εορτών (Χριστουγέννων και Πάσχα) 
και αδείας κατά τις εκάστοτε ισχύουσες διατάξεις της ερ¬ 
γατικής νομοθεσίας. Στις περιπτώσεις πρόσληψης με μει¬ 
ωμένη απασχόληση οι παραπάνω αποδοχές καταβάλλο¬ 
νται αναλογικά. 

4. Οι αποδοχές της προηγούμενης παραγράφου κατα¬ 
βάλλονται από τη σχολική επιτροπή κάθε σχολικής μονά¬ 
δας, η οποία επιχορηγείται από τον τακτικό προϋπολογι¬ 
σμό δαπανών του Υπουργείου Εθνικής Παιδείας και Θρη¬ 
σκευμάτων. Η σχολική επιτροπή καταβάλλει επίσης την 
αναλογούσα εργοδοτική εισφορά στον οικείο ασφαλιστι¬ 
κό φορέα της χώρας της αλλοδαπής, στον οποίο ασφαλί¬ 
ζονται οι προσλαμβανόμενοι εκπαιδευτικοί. 

Άρθρο 7 

Οργάνωση και πρόγραμμα επιμόρφωσης 

1. Οι εκπαιδευτικοί που προσλαμβάνονται σύμφωνα με 
την παρούσα απόφαση υποχρεούνται πριν την ανάληψη 
των καθηκόντων τους να παρακολουθήσουν πρόγραμμα 
επιμόρφωσης, η διάρκεια του οποίου ορίζεται συνολικά 
σε τρεις εβδομάδες. 

2. Οι προσλαμβανόμενοι εκπαιδευτικοί, οι οποίοι έχουν 
εκπαιδευτική πείρα ενός τουλάχιστον διδακτικού έτους 
και αυτοί που αναλαμβάνουν μετά την έναρξη των μαθη¬ 
μάτων παρακολουθούν ταχύρρυθμο σεμινάριο μιας 
εβδομάδας. 

3. Τα προγράμματα επιμόρφωσης περιλαμβάνουν, ως 
γενικό πλαίσιο, τα εξής γνωστικά αντικείμενα: 

α) Ελληνική γλώσσα 

β) Ελληνική Ιστορία και Πολιτισμός 

γ) Διδασκαλία της ελληνικής ως δεύτερης και ως ξένης 
γλώσσας 

δ) Σύγχρονη κοινωνικοπολιτισμική ζωή στην Ελλάδα 

ε) Μαθήματα του προγράμματος εισαγωγικής επιμόρ¬ 
φωσης που προβλέπονται για τους εκπαιδευτικούς της 
πρωτοβάθμιας και δευτεροβάθμιας εκπαίδευσης. 

4. Το πρόγραμμα επιμόρφωσης καθορίζεται με απόφα¬ 
ση του ΥΠΕΠΘ ύστερα από γνώμη του ΙΠΟΔΕ και εκτεί¬ 
νεται σε εκατό (100) τουλάχιστον διδακτικές ώρες για την 
συνολική εφαρμογή του. 


5. Το πρόγραμμα επιμόρφωσης πραγματοποιείται στις 
έδρες των Συντονιστών Εκπαίδευσης του Εξωτερικού. 
Με απόφαση του οικείου Συντονιστή Εκπαίδευσης καθο¬ 
ρίζεται ο χρόνος και ο τόπος πραγματοποίησης του προ¬ 
γράμματος, καθώς και οι επιμορφωτές που επιλέγονται 
από εκπαιδευτικούς που υπηρετούν με απόσπαση στα 
σχολεία του εξωτερικού ή άλλους ειδικούς επιστήμονες. 
Στους επιμμορφούμενους, που μετακινούνται από την 
έδρα τους καταβάλλονται οδοιπορικά έξοδα, καθώς και 
αποζημίωση για την εκτός έδρας μετακίνησή τους κατά 
τις ισχύουσες διατάξεις της ημεδαπής. 

Άρθρο 8 

Μεταβατικές και τελικές διατάξεις 

Κατά την πρώτη εφαρμογή της παρούσας απόφασης οι 
διαδικασίες της παραγράφου 1 του άρθρου 3 της παρού¬ 
σας αρχίζουν από τη δημοσίευσή της στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μάίου 2002 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΦΛΩΡΙΔΗΣ ΝΙΚ. ΓΚΕΣΟΥΛΗΣ 

-♦- 

Αριθ. Δ/8129 (2) 

Συγκρότηση Κεντρικής Εξεταστικής Επιτροπής Πιστο¬ 
ποίησης Επαγγελματικής Κατάρτισης (Κ.Ε.Ε.Π.Ε.Κ.). 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του εδαφίου ε της παραγράφου 3 του 
άρθρου 2, της παραγράφου 9 του άρθρου 5 και της πα¬ 
ραγράφου 1 του άρθρου 10, του Ν. 2009/1992 "ΕθνικόΣύ¬ 
στημα Επαγγελματικής Εκπαίδευσης και Κατάρτισης και 
άλλες διατάξεις", (Φ.Ε.Κ. 18/14.2.1992, τ.Α'), όπως τρο¬ 
ποποιήθηκε και ισχύει. 

2. Την 2026354/4115/0022/9.5.96 (Φ.Ε.Κ. 509/1.7.1996, 
τ.Β'), κοινή υπουργική απόφασητων Υπουργών Ε.Π.Ο. και 
Οικονομικών "Εθνικό Σύστημα Πιστοποίησης Επαγγελμα¬ 
τικής Κατάρτισης", όπως τροποποιήθηκε, με την με αριθ¬ 
μό Ε/9690/19.6.1997 (Φ.Ε.Κ. 528/26.6.1997, τ.Β'), όμοια 
απόφαση και την με αριθμό Δ/21294/12.10.2000 (Φ.Ε.Κ. 
1283/20.10.2000, τ.Β'), απόφαση του Υπουργού Ε.Π.Θ., 
και ισχύει. 

3. Τη λήξη της θητείας των μελών και των γραμματέων 
της Κ.Ε.Ε.Π.Ε.Κ. που ορίσθηκαν σύμφωνα με την με αριθ¬ 
μό Δ/9276/4.5.1999 (Φ.Ε.Κ. 817/21.5.1999, τ.Β'), απόφα¬ 
ση του Υπουργού Εθνικής Παιδείας και Θρησκευμάτων 
"Συγκρότηση Κεντρικής Εξεταστικής Επιτροπής Πιστο¬ 
ποίησης Επαγγελματικής Κατάρτισης (Κ.Ε.Ε.Π.Ε.Κ.)", 
όπως τροποποιήθηκε με τις με αριθμούς Δ/23801/ 

8.11.2000 (Φ.Ε.Κ. 1477/4.12.2000, τ.Β') και Δ/18382/ 

3.10.2001 (Φ.Ε.Κ. 1299/8.10.2001, τ.Β'), όμοιες αποφά¬ 
σεις. 

4. Τις προτάσεις των κοινωνικών εταίρων, με τις οποίες 
όρισαν τους τακτικούς και αναπληρωματικούς εκπροσώ¬ 
πους τους. 

5. Την παράγραφο 3 του άρθρου 1, της με αριθμό 

2026354/4115/0022/9.5.96 (Φ.Ε.Κ. 509/1.7.1996, τ.Β'), 
κοινής υπουργικής απόφασης των Υπουργών Ε.Π.Θ. και 
Οικονομικών "Εθνικό Σύστημα Πιστοποίησης Επαγγελμα¬ 
τικής Κατάρτισης", όπως τροποποιήθηκε και ισχύει. 

6. Τη Φ. 908/Η/5992/31.7.2000, απόφαση του Υπουργού 
Ε.Π.Θ., με την οποία τοποθετήθηκε Προϊστάμενος στο 
Τμήμα Β'Τ.Ε.Ε.του ΥΠ.Ε.Π.Θ., ο Μπακογιάννης Σπύρος. 

7. Τη Φ. 908/Η/5991/31.7.2000, απόφαση του Υπουργού 
Ε.Π.Θ., με την οποίατοποθετήθηκε Προϊστάμενος της Δι¬ 
εύθυνσης Σπουδών της Δευτεροβάθμιας Εκπαίδευσης 
του ΥΠ.Ε.Π.Θ., ο Ιωάννης Κυρτάτος. 

8. Τη 10/3.5.2001, απόφαση του Δ.Σ. του Ο.Ε.Ε.Κ., με 
την οποία τοποθετήθηκε Προϊστάμενος της Δ/νσης Κα¬ 
τάρτισης, της Κ.Υ. του Ο.Ε.Ε.Κ., ο Κανελλόπουλος Σωτή¬ 
ριος. 

9. Τη με αριθμό 18/5.9.2001, απόφαση του Δ.Σ. του 
Ο.Ε.Ε.Κ., με την οποία τοποθετήθηκε Προϊστάμενος του 
Τμήματος Πιστοποίησης, της Δ/νσης Κατάρτισης, της 
Κ.Υ. του Ο.Ε.Ε.Κ., ο Τσαλαβούτας Σπυρίδων. 

10. Την πρόταση του Προέδρου του Ο.Ε.Ε.Κ., σχετικά 
με τους τακτικούς και αναπληρωματικούς εκπροσώπους 
του Ο.Ε.Ε.Κ. 

11. Την 12/30.4.2002, απόφαση του Δ.Σ. του Ο.Ε.Ε.Κ., 
εισηγούμαστε: 

Τη συγκρότηση της Κεντρικής Εξεταστικής Επιτροπής Πι¬ 
στοποίησης Επαγγελματικής Κατάρτισης (Κ.Ε.Ε.Π.Ε.Κ.), ως 
ακολούθως: 

1. Μαΐστρος Παναγιώτης, Πρόεδρος του Ο.Ε.Ε.Κ., ως 
Πρόεδρος. 

2. Χρονόπουλος Θεόδωρος, Αντιπρόεδρος του 
Ο.Ε.Ε.Κ., ως Αντιπρόεδρος. 

3. Κανελλόπουλος Σωτήριος, Προϊστάμενος της Διεύ¬ 
θυνσης Κατάρτισης της Κ.Υ. του Ο.Ε.Ε.Κ., με αναπληρώ- 
τρια την Χριστοφιλάκη Αφροδίτη, αποσπασμένη εκπαι¬ 
δευτικό στην Κ.Υ. του Ο.Ε.Ε.Κ. 

4. Τσαλαβούτας Σπυρίδων, Προϊστάμενος του Τμήμα¬ 
τος Πιστοποίησης της Κ.Υ. του Ο.Ε.Ε.Κ., με αναπληρωτή 
τον Ρούσκα Αθανάσιο, Μόνιμο Υπάλληλο της Κ.Υ. του 
Ο.Ε.Ε.Κ. 

5. Ιθακήσιος Κωνσταντίνος, Νομικός Σύμβουλος της 


Κ.Υ. του Ο.Ε.Ε.Κ., με αναπληρώτριατηνΛιούπη Πελαγία, 
Νομική Συνεργάτιδατης Κ.Υ. του Ο.Ε.Ε.Κ. 

6. Μπακογιάννης Σπύρος, Προϊστάμενος του Τμήματος 
Β' Τ.Ε.Ε. του ΥΠ.Ε.Π.Θ., με αναπληρωτή τον Κυρτάτο Ιω¬ 
άννη, Προϊστάμενο της Διεύθυνσης Σπουδών της Δευτε¬ 
ροβάθμιας Εκπαίδευσης του ΥΠ.Ε.Π.Θ. 

7. Σταματάκη - Δότσικα Βαρβάρα, εκπρόσωπος της 
Ε.Ε.Σ.Ε., ως μέλος, με αναπληρωτή τον Μέγγουλη Αντώνιο. 

8. Αντωνάκος Ιωάννης, εκπρόσωπος της Α.Δ.Ε.Δ.Υ., ως 
μέλος, με αναπληρωτή τον Μπόϊκο Κωνσταντίνο. 

9. Θωμάς Φίλιππος, εκπρόσωπος της Γ.Σ.Ε.Ε., ως μέ¬ 
λος, με αναπληρωτή τον Λεπενιώτη Ιωάννη. 

10. Ιωακειμίδης Στέφανος, εκπρόσωπος του Τ.Ε.Ε., ως 
μέλος, με αναπληρωτή τον Γουσέτη Διονύσιο. 

11. Γκοτσίνας Νικόλαος, εκπρόσωπος της ΠΑ.Σ.Ε.ΓΕ.Σ., 
ως μέλος, με αναπληρωτή τον Γαμβρούλη Δημήτριο. 

12. Μαρκόπουλος Ιωάννης, εκπρόσωπος του Σ.Ε.Β., ως 
μέλος, με αναπληρωτή τον Λούκο Αναστάσιο. 

13. Κυρτσόγλου Χρήστος, εκπρόσωπος του ΓΕΩΤ.Ε.Ε., 
ως μέλος, με αναπληρωτή τον Σταθόπουλο Νικόλαο. 

14. Μότσος Γεώργιος, εκπρόσωπος της Γ.Σ.Ε.Β.Ε.Ε., 
ως μέλος, με αναπληρωτή τον Δρίκο Γεώργιο. 

Ως Γραμματείς της Κ.Ε.Ε.Π. Ε.Κ. ορίζονται οι παρακάτω: 

1. Ρούσκας Αθανάσιος, Μόνιμος Υπάλληλος της Κ.Υ. 
του Ο.Ε.Ε.Κ., με αναπληρώτρια την Ιεσσαί Βασιλική, 
Προϊσταμένη του Γραφείου Τύπου και Δημοσίων Σχέσε¬ 
ων της Κ.Υ. του Ο.Ε.Ε.Κ. 

2. Σκούρη Αικατερίνη, Μόνιμη Υπάλληλος της Κ.Υ. του 
Ο.Ε.Ε.Κ., με αναπληρώτρια την Τζούρτζου Αθηνά, Μόνιμη 
Υπάλληλο της Κ.Υ. του Ο.Ε.Ε.Κ. 

Η θητεία του Προέδρου, του Αντιπροέδρου, των Μελών 
και των Γραμματέων της Κ.Ε.Ε.Π.Ε.Κ. είναι τριετής. 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 14 Μάίου 2002 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




